Artur Toom

Artur Eduard Johannes Toom (aastani 1936 Artur Eduard Johannes Thom; 5. jaanuar 1884 Pihtla vald, Saaremaa – 29. märts 1942 Ussollagi vangilaager, Solikamsk, Venemaa) oli eesti ornitoloog ja looduskaitsja.

Kuna Toomi tegevus puudutas eelkõige Vilsandi linnustikku, on teda rahvasuus hakatud kutsuma Vilsandi linnukuningaks.

Artur Toom oli pärit Sagariste külast Pihtla vallas Saare maakonnas.Trei, A. (2012). Pildikesi Püha kihelkonnast. Tallinn: Tallinna raamatutrükikoda. Vilsandi tuletorni ülemaks sai toona 22-aastane Artur Toom 1906. aastal. Aktiivse linnukaitselise tegevuse raames rentis ta Kihelkonna pastoraadilt merelindude kaitseks Vaika saared, tegi saartel hooldustöid nii rendiperioodil kui ka pärast seda ning lõi lindudele soodsaid pesitsemistingimusi. Toom tegi aktiivset koostööd Kihelkonnale Rootsiküla mõisasse rajatud Riia Loodusuurijate Ühingu bioloogiajaamaga. 1921. aastal täiendas end Tartu Ülikoolis, õppides meteoroloogiat, ornitoloogiat ja ihtüoloogiat.http://entsyklopeedia.ee/artikkel/toom_artur1

Artur Toom arreteeriti NKVD poolt 11. juunil 1941 Kuressaares. Surmaotsus. Suri eeluurimisel Ussollagi vangilaagris Solikamskis Venemaal.

 Töö
 1906–1940 Vilsandi tuletorni ja päästejaama ülem ning meresidepunkti juhataja 
 1921 – oli üks Tartu Ülikooli Kuusnõmme bioloogiajaama asutajatest, taastati ka Vaika looduskaitseala 
 1922 või 1927 – rajas Vilsandile muuseumi https://bioneer.ee/artur-toom-linnukuningas-linnuriigis
 1924 – Vaika saared liideti Kuusnõmme bioloogiajaamaga la kuulutati looduskaitsereservaadiks, Artur Toom nimetati reservaadi ülevaatajaks 
 1930 – oli üks Saarte Looduskaitse Seltsi asutajaid 
 1940 – kevadel võttis Nõukogude Liit tuletorni üle ja sügisel lahkus Artur Toom Vilsandilt

 Autasud
 1916 Georgi risti 4. järk 
 1936 Eesti Punase Risti II järgu I astme teenetemärk 
 1940 Looduskaitsemärgi III järk

 Viited 

Kategooria:Eesti ornitoloogid
Kategooria:Looduskaitsemärgi kavalerid
Kategooria:Eesti loomakaitsjad
Kategooria:Kaitseliidu Saaremaa maleva liikmed
Kategooria:Eesti tuletõrjujad
Kategooria:Eesti Punase Risti II järgu I astme teenetemärgi kavalerid
Kategooria:Vilsandi inimesed
Kategooria:Eesti represseeritud isikud
Kategooria:Sündinud 1884
Kategooria:Surnud 1942